sukhrobnurali/uzbek-legal-corpus huggingface dataset:
Oʻzbekiston Respublikasi Ichki ishlar vazirligi Akademiyasidagi taʼlim mutaxassisliklari roʻyxatiga qoʻshimchalar kiritish toʻgʻrisida
(resolution, 2019-05-30)

Oʻzbekiston Respublikasi Prezidentining 2018-yil 7-noyabrdagi “Jinoyat-ijroiya qonunchiligini tubdan takomillashtirish chora-tadbirlari toʻgʻrisida”gi PQ-4006-son qaroriga muvofiq, shuningdek, Oʻzbekiston Respublikasi ichki ishlar organlari uchun kadrlar tayyorlash tizimini yanada takomillashtirish maqsadida: 1. Oʻzbekiston Respublikasi Prezidentining 2017-yil 16-avgustdagi “Ichki ishlar organlari xodimlarini tayyorlash, qayta tayyorlash va malakasini oshirish tizimini tubdan takomillashtirish chora-tadbirlari toʻgʻrisida”gi PQ-3216-son qarori bilan tasdiqlangan Oʻzbekiston Respublikasi Ichki ishlar vazirligi Akademiyasidagi taʼlim mutaxassisliklari roʻyxatiga ilovaga muvofiq qoʻshimchalar kiritilsin. 2. Belgilansinki, mazkur qarorda nazarda tutilgan chora-tadbirlarni amalga oshirish bilan bogʻliq xarajatlar Ichki ishlar vazirligining asoslangan hisob-kitoblariga koʻra har yili ajratiladigan budjet mablagʻlari, Oʻzbekiston Respublikasi Ichki ishlar vazirligining budjetdan tashqari mablagʻlari, shuningdek, qonunchilikda taqiqlanmagan boshqa manbalar hisobidan amalga oshiriladi. 3. Oʻzbekiston Respublikasi Ichki ishlar vazirligi manfaatdor vazirlik va idoralar bilan birgalikda bir oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti maslahatchisining birinchi oʻrinbosari B.M. Mavlonov zimmasiga yuklansin. 1. “Oliy maʼlumotli kadrlarni oʻqitish” boʻlimi quyidagi mazmundagi 71 band bilan toʻldirilsin: 2. “Kasbiy tayyorgarlik fakultetida kadrlarni oʻqitish” boʻlimi quyidagi mazmundagi 151 band bilan toʻldirilsin:
Aloqa, axborotlashtirish va telekommunikatsiya texnologiyalari sohasidagi idoraviy statistika kuzatuvlari shakllarini tasdiqlash haqida
(order, 2019-05-29)

Oʻzbekiston Respublikasi Prezidentining 2018-yil 21-noyabrdagi PQ-4024-son “Axborot texnologiyalari va kommunikatsiyalarining joriy etilishini nazorat qilish, ularni himoya qilish tizimini takomillashtirish chora-tadbirlari toʻgʻrisida”gi qarori hamda Oʻzbekiston Respublikasi Vazirlar Mahkamasining 2018-yil 7-martdagi 185-son “Aloqa, axborotlashtirish va telekommunikatsiya xizmatlari sifatini yanada yaxshilashga doir chora-tadbirlar toʻgʻrisida”gi qaroriga muvofiq buyuraman: 1. Aloqa, axborotlashtirish va telekommunikatsiya texnologiyalari sohasidagi idoraviy statistika kuzatuvlari shakllari 1 ― 4-ilovalarga muvofiq tasdiqlansin. 2. Mazkur buyruq Oʻzbekiston Respublikasi Davlat statistika qoʻmitasi bilan kelishilgan. 3. Ushbu buyruq rasmiy eʼlon qilingan kundan eʼtiboran kuchga kiradi. Telekommunikatsiya xizmatlari sifati toʻgʻrisida idoraviy statistika kuzatuvi shakli Pochta aloqasi va davriy bosma nashrlarni tarqatish xizmatlarining sifati toʻgʻrisida idoraviy statistika kuzatuvi shakli Televideniye, radioaloqa (mobil aloqa) va radioeshittirish texnik vositalarining ish sifati toʻgʻrisida idoraviy statistika kuzatuvi shakli Shaharlararo aloqa liniyalari, traktlari va kanallarining ish sifati toʻgʻrisida idoraviy statistika hisoboti shakli
Oʻzbekiston standartlashtirish, metrologiya va sertifikatlashtirish agentligining hayʼati aʼzolarini tasdiqlash toʻgʻrisida
(resolution, 2025-01-14)

Oʻzbekiston Respublikasi Vazirlar Mahkamasining 2019-yil 24-apreldagi 348-son qarori bilan tasdiqlangan Oʻzbekiston standartlashtirish, metrologiya va sertifikatlashtirish agentligi toʻgʻrisidagi nizomga muvofiq Vazirlar Mahkamasi qaror qiladi: 1. Oʻzbekiston standartlashtirish, metrologiya va sertifikatlashtirish agentligining hayʼati aʼzolarining soni 9 (toʻqqiz) nafardan iborat boʻlishi belgilab qoʻyilsin. 2. Oʻzbekiston standartlashtirish, metrologiya va sertifikatlashtirish agentligi hayʼati quyidagi tarkibda tasdiqlansin: 1. Sattarov Dilshod Nematovich — Bosh direktor 2. Kattaxodjayev Djavlan Yuldashxodjayevich — Bosh direktorning birinchi oʻrinbosari 3. Shukurov Jasur Nigmatovich — Bosh direktor oʻrinbosari 4. Kiyamov Rustam Begmuratovich — Bosh direktor oʻrinbosari 5. Karimov Shuxrat Shavkatovich — Moliya-iqtisodiyot boshqarmasi boshligʻi 6. Xamdamov Azizbek Xusanboyevich — Ijro etuvchi organlar va tuzilmalar ishini nazorat qilish va baholash ichki auditi boshqarmasi boshligʻi 7. Xusnullin Ruslan Rashidovich — Standartlashtirish va davlat nazoratini muvofiqlashtirish boshqarmasi boshligʻi 8. Abdukayumov Abdurauf Abdurashidovich — Metrologiyani rivojlantirish va oʻlchov birliklari yagonaligini taʼminlash boshqarmasi boshligʻi 9. Xodjikariyev Dilshod Masudxodjayevich — Sertifikatlashtirish va laboratoriya majmualarini rivojlantirish boshqarmasi boshligʻi 3. Oʻzbekiston Respublikasi Vazirlar Mahkamasining “Oʻzbekiston standartlashtirish, metrologiya va sertifikatlashtirish agentligi hayʼat aʼzolarini tasdiqlash toʻgʻrisida” 2017-yil 22-noyabrdagi 934-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining yoqilgʻi-energetika sohasi va sanoatning bazaviy tarmoqlarini rivojlantirish masalalari kotibiyatiga va “Oʻzstandart” agentligi bosh direktori D.N. Sattarov zimmasiga yuklansin.
Xalqaro shartnomani tasdiqlash toʻgʻrisida
(resolution, 2019-05-24)

1. 2018-yil 2-noyabr kuni Ostona shahrida Mustaqil Davlatlar Hamdoʻstligi ishtirokchi-davlatlarining hukumat rahbarlari Kengashi yigʻilishida imzolangan Mustaqil Davlatlar Hamdoʻstligi ishtirokchi-davlatlarining chegaralari hududida oʻrmon kasalliklari va zararkunandalarini profilaktika qilish va bartaraf etish toʻgʻrisidagi Bitim tasdiqlansin. 2. Oʻzbekiston Respublikasi Oʻrmon xoʻjaligi davlat qoʻmitasi ushbu xalqaro shartnoma bajarilishiga masʼul boʻlgan vakolatli organ etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan davlat ichki tartib-taomillari bajarilganligi va ushbu xalqaro shartnomaning bajarilishiga masʼul boʻlgan vakolatli organ toʻgʻrisida tegishli bildirishnoma yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Markaziy bank tomonidan bank qonunchiligi va bank faoliyatini tartibga soluvchi meʼyoriy hujjatlarni buzganliklari uchun tijorat banklariga nisbatan qoʻllaniladigan chora va sanksiyalar toʻgʻrisidagi nizomga oʻzgartirishlar va qoʻshimcha kiritish toʻgʻrisida
(law, 2020-09-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2018-yil 23-martdagi PQ-3620-son “Bank xizmatlari ommabopligini oshirish boʻyicha qoʻshimcha chora-tadbirlar toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 1998-yil 26-dekabrdagi 74-son qarori bilan tasdiqlangan Markaziy bank tomonidan bank qonunchiligi va bank faoliyatini tartibga soluvchi meʼyoriy hujjatlarni buzganliklari uchun tijorat banklariga nisbatan qoʻllaniladigan chora va sanksiyalar toʻgʻrisidagi nizomga (roʻyxat raqami 622, 1999-yil 5-fevral) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 10-son) ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi. 1. Nizomning nomidagi “bank qonunchiligi va bank faoliyatini tartibga soluvchi meʼyoriy hujjatlarni buzganliklari uchun tijorat banklariga” degan soʻzlar “bank va boshqa kredit tashkilotlari faoliyatini tartibga soluvchi normativ-huquqiy hujjatlar talablarini buzganliklari uchun tijorat banklari, mikrokredit tashkilotlari va lombardlarga” degan soʻzlar bilan almashtirilsin. 2. 1.1-band quyidagi tahrirda bayon etilsin: “1.1. Mazkur Nizom Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi va “Mikrokredit tashkilotlari toʻgʻrisida”gi qonunlariga muvofiq Markaziy bank tomonidan bank va boshqa kredit tashkilotlari faoliyatini tartibga soluvchi normativ-huquqiy hujjatlarni buzganliklari uchun tijorat banklari, mikrokredit tashkilotlari va lombardlarga nisbatan chora va sanksiyalar qoʻllash tartibini belgilaydi.”. 3. Quyidagi tahrirdagi VI2-boʻlim bilan toʻldirilsin: 6.23. Bank xizmatlari isteʼmolchilarining qonun hujjatlari bilan belgilangan huquqlari tijorat banklari va boshqa kredit tashkilotlari tomonidan buzilgan taqdirda ularga nisbatan Markaziy bank quyidagicha jarima qoʻllash huquqiga ega: tijorat bankiga — bank ustav kapitalining belgilangan eng kam miqdorining 0,1 foizigacha miqdorida; mikrokredit tashkilotiga — mikrokredit tashkiloti ustav fondining belgilangan eng kam miqdorining 0,1 foizi miqdorida; lombardga — eng kam oylik ish haqining oʻn barobari miqdorida.”. 4. 7.1-band quyidagi tahrirda bayon etilsin: “7.1. Ushbu Nizomda belgilangan chora va sanksiyalar kredit tashkilotlariga Oʻzbekiston Respublikasi Markaziy banki Bank nazorati qoʻmitasining qaroriga muvofiq Markaziy bank farmoyishi asosida qoʻllaniladi.”.
Mustaqil Davlatlar Hamdoʻstligida qatnashuvchi davlatlarning Shaxslarni davlatlararo qidirish toʻgʻrisidagi shartnomasi boʻyicha Oʻzbekiston Respublikasining majburiyatlari bajarilishini tashkil etish chora-tadbirlari toʻgʻrisida
(resolution, 2019-05-23)

Oʻzbekiston Respublikasi Prezidentining 2017-yil 29-maydagi “Elektr energiyasi va tabiiy gaz yetkazib berish hamda isteʼmol qilish sohasida toʻlov intizomini yanada mustahkamlash, shuningdek, ijro ishi yuritish tizimini tubdan takomillashtirish chora-tadbirlari toʻgʻrisida”gi PF-5059-son Farmoniga muvofiq, shuningdek, Mustaqil Davlatlar Hamdoʻstligida qatnashuvchi davlatlarning Shaxslarni davlatlararo qidirish toʻgʻrisida 2010-yil 10-dekabr kuni Moskva shahrida imzolangan shartnomasi boʻyicha Oʻzbekiston Respublikasi majburiyatlarining bajarilishini taʼminlash maqsadida: 1. Oʻzbekiston Respublikasi Bosh prokuraturasi huzuridagi Majburiy ijro byurosi Mustaqil Davlatlar Hamdoʻstligida qatnashuvchi davlatlarning Shaxslarni davlatlararo qidirish toʻgʻrisidagi shartnomasining sud qarorlarini ijro etishdan boʻyin tovlayotgan shaxslarning joylashgan joyini aniqlash qismi boʻyicha xalqaro hamkorlikni amalga oshirish uchun vakolatli organ etib belgilansin. 2. Oʻzbekiston Respublikasi Tashqi ishlar vazirligi mazkur xalqaro shartnoma depozitariysiga uni amalga oshirilishi uchun masʼul boʻlgan Oʻzbekiston Respublikasining vakolatli organlari roʻyxati oʻzgarganligi toʻgʻrisida tegishli bildirishnoma yoʻllasin. 3. Oʻzbekiston Respublikasi Prezidentining 2011-yil 19-maydagi “Xalqaro shartnomani tasdiqlash toʻgʻrisida”gi PQ-1532-son qarori 2-bandidagi “Oʻzbekiston Respublikasi Adliya vazirligi” soʻzlari “Oʻzbekiston Respublikasi Bosh prokuraturasi huzuridagi Majburiy ijro byurosi” soʻzlari bilan almashtirilsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
“Oliy harbiy bojxona institutiga oʻqishga qabul qilish tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2019-05-22)

Oʻzbekiston Respublikasi Vazirlar Mahkamasining 2019-yil 29-apreldagi 365-son “Oʻzbekiston Respublikasi Davlat bojxona qoʻmitasining Bojxona instituti bakalavriati va magistraturasiga oʻqishga qabul qilish tartibi toʻgʻrisidagi nizomlarni tasdiqlash haqida”gi qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Davlat bojxona qoʻmitasining 2015-yil 4-fevraldagi 01-02/3-07-son “Oliy harbiy bojxona institutiga oʻqishga qabul qilish tartibi toʻgʻrisidagi nizomni tasdiqlash haqida”gi qarori (roʻyxat raqami 2659, 2015-yil 5-mart) (Oʻzbekiston Respublikasi qonun hujjatlari toʻplami, 2015-y., 9-son, 107-modda). 2. Oʻzbekiston Respublikasi Davlat bojxona qoʻmitasining 2016-yil 4-iyuldagi 01-02/13-55-son “Oliy harbiy bojxona institutiga oʻqishga qabul qilish tartibi toʻgʻisidagi nizomga oʻzgartirishlar kiritish haqida”gi qarori (roʻyxat raqami 2659-1, 2016-yil 7-iyul) (Oʻzbekiston Respublikasi qonun hujjatlari toʻplami, 2016-y., 27-son, 332-modda). 3. Oʻzbekiston Respublikasi Davlat bojxona qoʻmitasining 2018-yil 12-iyundagi 01-02/3-44-son “Oliy harbiy bojxona institutiga oʻqishga qabul qilish tartibi toʻgʻrisidagi nizomning 3-bandi oltinchi xatboshisiga oʻzgartirish kiritish haqida”gi qarori (roʻyxat raqami 2659-2, 2018-yil 12-iyun) (Qonun hujjatlari maʼlumotlari milliy bazasi, 14.06.2018-y., 10/18/2659-2/1351-son).
“Oʻzbekiston Respublikasi Jismoniy tarbiya va sport vazirligi huzuridagi Jismoniy tarbiya va sportni rivojlantirish jamgʻarmasiga yigʻimlarni hisoblab chiqish va toʻlash tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2019-05-22)

Oʻzbekiston Respublikasi Prezidentining 2018-yil 26-dekabrdagi PQ-4086-son “Oʻzbekiston Respublikasining 2019-yilgi asosiy makroiqtisodiy koʻrsatkichlari prognozi va Davlat budjeti parametrlari hamda 2020-2021-yillarga budjet moʻljallari toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2018-yil 8-maydagi 95 va 2018-36-son “Oʻzbekiston Respublikasi Jismoniy tarbiya va sport vazirligi huzuridagi Jismoniy tarbiya va sportni rivojlantirish jamgʻarmasiga yigʻimlarni hisoblab chiqish va toʻlash tartibi toʻgʻrisidagi nizomni tasdiqlash haqida”gi qarori (roʻyxat raqami 3017, 2018-yil 31-may) (Oʻzbekiston Respublikasi qonun hujjatlari toʻplami, 2018-y., 52-son, 1009-modda) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Jismoniy tarbiya va sport vazirligi va Savdo-sanoat palatasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi fuqarosining xorijga chiqish biometrik pasportini rasmiylashtirish uchun anketa shaklini tasdiqlash haqida
(order, 2022-10-05)

Oʻzbekiston Respublikasi Prezidentining 2018-yil 26-dekabrdagi PQ-4079-son “Oʻzbekiston Respublikasi fuqarosining xorijga chiqish biometrik pasportini rasmiylashtirish va berish tizimini yaratish hamda Oʻzbekiston Respublikasi biometrik pasport tizimini modernizatsiya qilishga doir qoʻshimcha chora-tadbirlar toʻgʻrisida”gi qaroriga muvofiq buyuraman: 1. Quyidagilar: Oʻzbekiston Respublikasi fuqarosining xorijga chiqish biometrik pasportini rasmiylashtirish uchun anketa shakli 1-ilovaga muvofiq; 16 yoshga toʻlmagan Oʻzbekiston Respublikasi fuqarosining xorijga chiqish biometrik pasportini rasmiylashtirish uchun anketa shakli 2-ilovaga muvofiq tasdiqlansin. 2. Mazkur buyruq Oʻzbekiston Respublikasi Tashqi ishlar vazirligi va Davlat xavfsizlik xizmati bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Qurilish materiallari sanoatini tubdan takomillashtirish va kompleks rivojlantirish chora-tadbirlari toʻgʻrisida” 2019-yil 20-fevraldagi PQ-4198-son qarori)
(resolution, 2024-05-07)

Oʻzbekiston Respublikasi Prezidentining “Qurilish materiallari sanoatini tubdan takomillashtirish va kompleks rivojlantirish chora-tadbirlari toʻgʻrisida” 2019-yil 20-fevraldagi PQ-4198-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Iqtisodiyot va sanoat vazirligi manfaatdor vazirliklar hamda idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — Oʻzbekiston Respublikasi transport vaziri A.J. Ramatov va Oʻzbekiston Respublikasi iqtisodiyot va sanoat vaziri B.A. Xodjayev zimmasiga yuklansin. 3. Vazirlar Mahkamasining 2017-yil 22-dekabrda 1013-son qarori (Oʻzbekiston Respublikasi QT, 2017-y., 12-son, 299-modda) bilan tasdiqlangan Normativ-huquqiy hujjatlar matnlari hamda zarur boʻlgan taqdirda ularga tegishli axborot-tahliliy materiallar elektron shaklda yuboriladigan davlat organlari va boshqa tashkilotlar roʻyxatining “Xoʻjalik boshqaruvi organlari” 8-boʻlimi 13-bandidagi “Oʻzqurilishmateriallari” aksiyadorlik jamiyati” soʻzlari “Oʻzsanoatqurilishmateriallari” uyushmasi” soʻzlari bilan almashtirilsin;
Toʻgʻridan-toʻgʻri xususiy xorijiy investitsiyalarni jalb qiluvchi korxonalar uchun soliq imtiyozlarini qoʻllash tartibi toʻgʻrisidagi nizomga oʻzgartirishlar kiritish haqida
(resolution, 2019-05-14)

Oʻzbekiston Respublikasi Prezidentining 2018-yil 26-dekabrdagi PQ-4086-son “Oʻzbekiston Respublikasining 2019-yilgi asosiy makroiqtisodiy koʻrsatkichlari prognozi va Davlat budjeti parametrlari hamda 2020-2021-yillarga budjet moʻljallari toʻgʻrisida”gi va 2019-yil 5-fevraldagi PQ-4160-son “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida”gi qarorlariga muvofiq Oʻzbekiston Respublikasi Moliya vazirligi, Davlat soliq qoʻmitasi va Iqtisodiyot va sanoat vazirligi qaror qiladi: 1. Oʻzbekiston Respublikasi Moliya vazirligi, Davlat soliq qoʻmitasi va Iqtisodiyot vazirligining 2016-yil 9-avgustdagi 61, 2016-24, 121-son qarori (roʻyxat raqami 2822, 2016-yil 26-avgust) (Oʻzbekiston Respublikasi qonun hujjatlari toʻplami, 2016-y., 34-son, 407-modda) bilan tasdiqlangan Toʻgʻridan-toʻgʻri xususiy xorijiy investitsiyalarni jalb qiluvchi korxonalar uchun soliq imtiyozlarini qoʻllash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddimadan “va Respublika yoʻl jamgʻarmasiga majburiy ajratmalar” degan soʻzlar chiqarib tashlansin. 2. 1-banddan beshinchi va oltinchi xatboshilar chiqarib tashlansin. 3. 6-bandning birinchi xatboshisidan “va Respublika yoʻl jamgʻarmasiga majburiy ajratmalar” degan soʻzlar chiqarib tashlansin. 4. 7-bandning birinchi va ikkinchi xatboshilaridan va 2-ilovadan “va Respublika yoʻl jamgʻarmasiga majburiy ajratmalarni” degan soʻzlar chiqarib tashlansin. 5. 9-banddan “va majburiy ajratmalar” degan soʻzlar chiqarib tashlansin. 6. 3 va 4-ilovalardan “M.Oʻ. (muhr mavjud boʻlgan taqdirda)” degan soʻzlar chiqarib tashlansin.
Oʻzbekiston Respublikasi bank depozitorlarining Milliy axborotlar bazasi va unda mijozlarga xos raqam berish hamda bank hisobvaraqlari roʻyxatini yuritish tartibi toʻgʻrisidagi nizomga oʻzgartirishlar kiritish haqida
(resolution, 2023-02-09)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va 2019-yil 20-martdagi OʻRQ-531-son “Mamlakatda ishbilarmonlik muhitini yaxshilash boʻyicha qoʻshimcha chora-tadbirlar qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 23-avgustdagi 18/6-son qarori (roʻyxat raqami 1863, 2008-yil 27-sentabr) (Oʻzbekiston Respublikasi qonun hujjatlari toʻplami, 2008-y., 40-41-son, 414-modda) bilan tasdiqlangan Oʻzbekiston Respublikasi bank depozitorlarining Milliy axborotlar bazasi va unda mijozlarga xos raqam berish hamda bank hisobvaraqlari roʻyxatini yuritish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 48-bandning “v” kichik bandidagi “ikki” va “uchinchi” degan soʻzlar tegishli ravishda “uch” va “toʻrtinchi” degan soʻzlar bilan almashtirilsin. 2. 1-ilovada: oʻn ikkinchi xatboshidagi “ikki kun muddatda” degan soʻzlar “uch bank ish kuni muddatida” degan soʻzlar bilan almashtirilsin; yigirma uchinchi xatboshidagi “Soliq kodeksi 96-moddasida belgilangan asoslarda davlat soliq xizmati organining arizasiga koʻra sud qaroriga muvofiq ushbu” degan soʻzlar “Soliq kodeksiga asosan” degan soʻzlar bilan almashtirilsin; yigirma toʻrtinchi xatboshi quyidagi tahrirda bayon etilsin: “22” belgi — ilgari “21” belgi bilan soliq toʻlovchining banklardagi operatsiyalar toʻxtatilgan hisobvaraqlari qayta harakatga keltirilgan hollarda, asosiy depozit hisobvaraqqa xizmat koʻrsatuvchi bank tomonidan BDMAB orqali Davlat soliq qoʻmitasiga va barcha ikkilamchi hisobvaraq ochgan banklarga uzatiladi.”. 3. 8-ilovadagi “ikki kun muddatda” degan soʻzlar “uch bank ish kuni muddatida” degan soʻzlar bilan almashtirilsin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Davlat tibbiyot muassasalari va sogʻliqni saqlashni boshqarish organlari xodimlarini moddiy ragʻbatlantirishni kuchaytirish chora-tadbirlari toʻgʻrisida” 2018-yil 7-noyabrdagi PQ-4007-son qarori)
(resolution, 2022-03-01)

Oʻzbekiston Respublikasi Prezidentining “Davlat tibbiyot muassasalari va sogʻliqni saqlashni boshqarish organlari xodimlarini moddiy ragʻbatlantirishni kuchaytirish chora-tadbirlari toʻgʻrisida” 2018-yil 7-noyabrdagi PQ-4007-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Sogʻliqni saqlash vazirligi manfaatdor vazirliklar va idoralar bilan birgalikda bir oy muddatda ular qabul qilgan normativ-huquqiy hujjatlarni ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi sogʻliqni saqlash vaziri A.K. Shadmanov zimmasiga yuklansin. 1. Vazirlar Mahkamasining “Farmatsevtika faoliyatini litsenziyalash tartibini yanada takomillashtirish chora-tadbirlari toʻgʻrisida” 2017-yil 12-maydagi 284-son qarorida (Oʻzbekiston Respublikasi QT, 2017-y., 5-son, 71-modda): a) 1-ilovaning 61-bandiga quyidagi mazmundagi xatboshi qoʻshilsin: “murojaat shaklidan (elektron shaklda yoki oʻzi kelgan holda) qatʼi nazar davlat boji summasining 20 foizi budjetdan tashqari Rivojlantirish va sogʻliqni saqlashni boshqarish organlari xodimlarini moddiy ragʻbatlantirish jamgʻarmasining hisob raqamlariga oʻtkaziladi”; b) 4-ilovaning 44-bandiga quyidagi mazmundagi toʻrtinchi xatboshi qoʻshilsin: “20 foizi murojaat qilish shaklidan (elektron shaklda yoki oʻzi kelgan holda) qatʼi nazar — budjetdan tashqari Rivojlantirish va sogʻliqni saqlashni boshqarish organlari xodimlarini moddiy ragʻbatlantirish jamgʻarmasining hisob raqamlariga oʻtkaziladi”; toʻrtinchi xatboshi beshinchi xatboshi deb hisoblansin. 2. Vazirlar Mahkamasining 2017-yil 21-iyundagi 405-son qarori (Oʻzbekiston Respublikasi QT, 2017-y., 6-son, 111-modda) bilan tasdiqlangan Tibbiy faoliyatni litsenziyalash tartibi toʻgʻrisidagi Nizomning 41-bandida: a) quyidagi mazmundagi toʻrtinchi xatboshi qoʻshilsin: “20 foizi murojaat qilish shaklidan (elektron shaklda yoki oʻzi kelgan holda) qatʼi nazar — budjetdan tashqari Rivojlantirish va sogʻliqni saqlashni boshqarish organlari xodimlarini moddiy ragʻbatlantirish jamgʻarmasining hisob raqamlariga oʻtkaziladi”; b) toʻrtinchi xatboshi beshinchi xatboshi deb hisoblansin.